สอบถามหน่อยคะถ้าเราเริ่มกินยาคุมก่อน ปจด มาจะเปนอะไรไหมเริ่มเม็ดแรกกินมาเรื่อยๆได้ประมาณ9-10เม็ด ปจด มา ยาคุมแผงที่กินปจดจะมาตอนเริ่มกินเม็ดใหญ่ตอนใกล้ๆสิ้นเดือน ปจดมาก่อนมันจะเป็นอะไรไหม
สวัสดีค่ะยาคุมกำเนิดแบบฮอร์โมนรวม ชนิด 21/28 เม็ด ให้รับประทานวันละ 1 เม็ด ตามลำดับติดต่อกันทุกวัน โดยเริ่มรับประทานยาคุมกำเนิดไม่เกินวันที่ 5 หลังประจำเดือนมาวันแรก ถ้าเป็นแบบ 21 เม็ด เมื่อยาหมดแผง ต้องหยุดรับประทานยา 7 วัน โดยต้องรับประทานยาทุกวันในเวลาเดียวกันเสมอ หากลืมไม่เกิน 1 วัน ให้รับประทานทันทีที่รู้ตัว แล้วรับประทานยาเม็ดต่อไปตามเวลาปกติ แต่หากลืมเกินกว่า 48 ชั่วโมง ให้ข้ามไปรับประทานยาตามวันปัจจุบัน แล้วใช้วิธีคุมกำเนิดอื่นช่วยในการคุมกำเนิดร่วมด้วยโดยหากไม่ได้รับประทานภายในนที่ 5 หลังประจำเดือนมาวันแรก แต่รับประทานยาคุมกำเนิดต่อเนื่องกันอย่างน้อย 7 วันแล้ว ถือว่ามีประสิทธิภาพในการป้องกันการตั้งครรภ์ค่ะ โดยหากมีเพศสัมพันธ์ก่อนหน้านั้นควรใช้วิธีคุมกำเนิดอื่นช่วยในการคุมกำเนิดร่วมด้วย เช่น ใช้ถุงยางอนามัยค่ะ หากประจำเดือนมาระหว่างการรับประทานยาคุมกำเนิดก็ไม่ได้อันตรายแต่อย่างใดค่ะหากยังสงสัย หรือมีอาการผิดปกติ ควรปรึกษาแพทย์หรือเภสัชกร เพื่อรับคำแนะนำที่ถูกต้องเหมาะสมต่อไปค่ะ